****

ZAKLJUČAK SA 7. SJEDNICE UPRAVNOG VIJEĆA

VIDRA-AGENCIJE ZA REGIONALNI RAZVOJ VIROVITIČKO-PODRAVSKE ŽUPANIJE

**Mjesto i vrijeme održavanja:**

VIDRA-Agencija za regionalni razvoj Virovitičko-podravske županije

Augusta Šenoe 1, 33000 Virovitica

Srijeda, 26. lipnja 2019. godine u 11:00 sati

**Nazočni članovi Upravnog vijeća:**

* Jasna Abramović, predsjednica
* Saša Rister, član
* Natalija Jakšić, članica

**Nenazočni članovi Upravnog vijeća:**

* Marin Aragović, član – opravdano
* Dario Vranek, član - opravdano

**Zapisničar sjednice:**

* Sanja Pejić, viša savjetnica

**Ostali sudionici sjednice:**

* Emina Kovač, ravnateljica

Predsjednica Upravnog vijeća Jasna Abramović pozdravila je prisutne i utvrdila kvorum (3/5 članova Upravnog vijeća) te predložila sljedeći dnevni red:

1. Usvajanje Zapisnika sa 6. (šeste) sjednice Upravnog vijeća VIDRA-Agencije za regionalni razvoj Virovitičko-podravske županije;

2. Usvajanje I izmjena i dopuna financijskog plana VIDRA-Agencije za regionalni razvoj Virovitičko-podravske županije za 2019. godinu;

3. Razno.

Dnevni red je jednoglasno usvojen.

**1. Usvajanje Zapisnika sa 6. (šeste) sjednice Upravnog vijeća VIDRA-Agencije za regionalni razvoj Virovitičko-podravske županije**

Predsjednica konstatira da su svi članovi u materijalima za sjednicu primili zapisnik sa prošle sjednice održane 12. travnja 2019. godine.

Članovi Upravnog vijeća jednoglasno su usvojili Zapisnik.

**2. Usvajanje I izmjena i dopuna financijskog plana VIDRA-Agencije za regionalni razvoj Virovitičko-podravske županije za 2019. godinu;**

Emina Kovač, ravnateljica prisutnima je predstavila I izmjene i dopune financijskog plana VIDRA-Agencije za regionalni razvoj Virovitičko-podravske županije za 2019. godinu.

Financijski plan je sukladno ovim izmjenama veći u odnosu na inicijalni za 3.103.687,74 kune najvećim dijelom zbog odobrenog projekta Tehničke pomoći VIDRA-TEC 2 koji će se provoditi do 2023. godine.

Predsjednica I izmjene i dopune financijskog plana VIDRA-Agencije za regionalni razvoj Virovitičko-podravske županije za 2019. godinu daje na glasanje.

I izmjene i dopune financijskog plana VIDRA-Agencije za regionalni razvoj Virovitičko-podravske županije za 2019. godinu jednoglasno su usvojene.

**3. Razno**

Predsjednica otvara raspravu pod točkom Razno. Rasprave pod točkom razno nije bilo.

Sjednica završava i 12:10 sati.